Kufuneka baye ekliniki, abantu ababonakalisa impawu zezizifo, apho baza kunikwa amayeza aza kulwa nezi zifo, abonise ukuba ziyazehlisa ngama-50% kubantu abanoGawulayo. Iphondo eli liyinxenye yeNkqubo yokuDibana iDiflucan, eyenza ichiza iDiflucan efumaneka kwiindawo zamancedo eziyi-62, ama-39 ayo afumaneka kwiikliniki zempilo yokuqala. Eli chiza linyanga ipaseji ephakathi komqala nesisu (oesophageal candidias) nokukrala kwenwebu yentloko (cryptococcal meningitis). Khumbula ke xa uye kwangethuba ekliniki uyokuzihlolela iNtsholongwane kaGawulayo noGawulayo, uze uzifumanise ukuba uneNtsholongwane kaGawulayo, ungalifumana kwangethuba unyango lokuthintela oku kosulelwa zezizifo zinamathuba okuvela.
Ungalufumana unyango kuwo onke amancedo ononophelo lokuqala lwempilo. Xa kuyimfuneko ungasiwa kwikliniki eyodwa kaGawulayo (specialist Aids clinic) ekwisibhedlele iGF Jooste ekwingingqi yeMetropole. Zingama-20 iikliniki zikaGawulayo onokuthunyelwa kuzo kwiphondo. Abantu abaqalayo ukundwendwela ikliniki/ isibhedlele esikumgangatho ophakathi nokowesithathu baza kucelwa bazalise ifomu ukuze bavulelwe nefolda. Kufuneka beze nencwadi yabo yesazisi. Kananjalo beze neleta ebasusa ekliniki ibase esibhedlele xa bendwendwela isibhedlele. Izibhedlele ziza kucela isijungqe sabo sokwamkela senyanga yokugqibela (payslip) /umhlolo wabo womvuzo (IRP). Kufuneka uze nekhadi lakho lasesibhedlele ukuba ubukhe weza esibhedlele ngaphambili.
| IMIBUZO Sibuze nje wena: questions@capegateway.gov?